**Alternatívne zdroje financovania vysokých škôl, spolupráca so súkromnými darcami a alumni programy**

21. 3.2013 v

Austria Trend hoteli

Vysoká 2/A, Bratislava

Slovenská rektorská konferencia

Konventná 1, 811 02 Bratislava

Tel./fax: 02/541 31 28

Email: srk@srk.sk

[www.srk.sk](http://www.srk.sk)

Vás pozýva na seminár



Európska komisia prijala [Komuniké COM (2011) 567 v konečnom znení](http://eur-lex.europa.eu/LexUriServ/LexUriServ.do?uri=COM:2011:0567:FIN:SK:PDF) „**Podpora rastu a pracovných miest – agenda pre modernizáciu európskeho vysokoškolského systému**“, ktorej cieľom je prispieť k dosiahnutiu cieľov stratégie Európa 2020. Komisia v tomto dokumente označila za jednu z kľúčových oblastí politiky pre členské štáty a vysokoškolské inštitúcie *„Uľahčenie prístupu k****alternatívnym zdrojom financovania*** *vrátane využívania verejných financií na získavanie súkromných a iných verejných investícií (napríklad prostredníctvom spolufinancovania)“* (s.10). Ako uvádza Európska komisia v inej správe [**„Riadenie vysokého školstva v Európe. Politiky, štruktúry, financie a akademickí zamestnanci“**](http://eacea.ec.europa.eu/education/eurydice/documents/thematic_reports/091SK.pdf) z roku 2008 „Existuje potencionálne široká škála zdrojov súkromného financovania (okrem školného) pre VŠ. Avšak VŠ nevyužívajú túto možnosť vo všetkých štátoch ...“ (s.77).

Európska asociácia univerzít spustila program monitorovania stavu financovania vysokých škôl ([Public Funding Observatory](http://www.eua.be/eua-work-and-policy-area/governance-autonomy-and-funding/public-funding-observatory.aspx)). Na základe tohto monitoringu je zrejmé, že najväčšie krátenie z verejných zdrojov majú vysoké školy v južnej a východnej Európe a to už od roku 2008. EUA, ako reprezentant európskych univerzít, zdôrazňuje vo svojej agende potrebu dostatočných trvalých finančných zdrojov, financovanie vzdelávania a výskumu má byť vnímané politikmi a verejnosťou ako investícia a nie výdavok štátneho rozpočtu. Ako však ukazuje prax, neexistuje najlepší spôsob, najlepší model financovania vysokých škôl. Každá krajina, vysokoškolská inštitúcia musí nájsť najvhodnejší spôsob.

Cieľom seminára je diskutovať o systéme spolupráce firiem s vysokými školami, spoločenskej zodpovednosti firiem, možnostiach, ktoré ponúkajú filantropické organizácie (nadácie trusty, charity a pod.) pri podpore výchovy „znalostnej generácie“ a to najmä pre výskumné aktivity a preskúmanie stratégií a iniciatív na podporu filantropie ako zdroja financovanie výskumu. Táto časť seminára vychádza z prieskumu DG pre výskum Európskej komisie z roku 2008 „[**Engaging Philanthropy for University Research**](http://ec.europa.eu/invest-in-research/pdf/download_en/rapport2007_final.pdf)“. Ten analyzoval situáciu v uvedenej oblasti v členských krajinách EÚ, definoval základné fundraisingové modely, predstavil príklady dobrej praxe. Správa prináša aj závery a odporúčania na legislatívnej, fiškálnej a inštitucionálnej úrovni.

Zámerom seminára organizovanom SRK je otvoriť diskusiu, podporiť spoluprácu vysokých škôl s externými partnermi a rozvoj v oblasti alternatívneho financovania vysokého školstva.

**Program**

|  |  |
| --- | --- |
| 8,30 h | Registrácia |
| 9,00 h | **Otvorenie a príhovor generálneho riaditeľa Sekcie vysokých škôl Ministerstva školstva, vedy, výskumu a športu SR** prof. Ing. Petra Plavčana, PhD. **Príhovor zástupcu veľvyslanca USA na Slovensku**Normana Thatchera Scharpfa **Príhovor prezidenta Slovenskej rektorskej konferencie** prof. RNDr. Libora Vozára, CSc. |
| 9,30 h | Cynthia Carr, University of California, Riverside, expertka Fulbrightovej komisie **Filantropia ako spájajúci článok medzi spoločnosťou a vysokými školami a tzv. Podnikové výskumné partnerstvo (Corporate Research Partnership)*****Fundrasing, filantropia, darcovstvo na vysokých školách v USA – prehľad******Praktické tipy a príklady (fundrasingová stratégia, príprava plánu, výzvy a príležitosti, potenciálny osoh)*** |
| 10,00 h | Dr. Johannes Bunsch, Bergische Universität Wuppertal **Alumni program v praxi – motivujúci príklad*****Národné a medzinárodné ponuky Alumni programu, aktivity, podpora podnikania*** |
| 10,30 h | Prestávka |
| 11,00 h | Simon Roy, Európska komisia**Alternatívne zdroje financovania: politická perspektíva EÚ** |
| 11,30 h | Diskusia |
| 11,45 h  | Ing. Eduard Marček, M.A., PhD., Slovenské centrum fundraisingu**Fundrasing, filantropia, darcovstvo na Slovensku** |
| 12,10 h | Cynthia Carr, University of California, Riverside, expertka Fulbrightovej komisie**University of Southern California – prípadová štúdia**  |
| 12,30 h | Zástupcovia zamestnávateľov, podnikateľskej sféry doc. Ing. František Jakab, PhD., Cisco Systems SlovakiaAmerická obchodná komora v SR**Perspektívnosť fundraisingu, filantropie a darcovstva pre vysoké školy na Slovensku** **Pozitíva, negatíva, prekážky, príležitosti**Klub 500 – tbc-**Súčasnosť a budúcnosť spolupráce praxe a vysokých škôl**  |
| 13,15 h | Panelová diskusiaCynthia Carr, University of California, Riverside expertka Fulbrightovej komisieDr. Johannes Bunsch, Bergische Universität Wuppertal Simon Roy, Európska komisia Ing. Eduard Marček, M.A., PhD., Slovenské centrum fundraisinguZástupcovia SRKZástupcovia MŠVVŠ SRdoc. Ing. František Jakab, PhD., Cisco Systems Slovakia**Nástroje podpory spolupráce partnerstva medzi vysokými školami a súkromnými darcami** **Odporúčania**  |
| 14,00 | **Záver a spoločný obed** |

Kľúčoví prednášajúci

Cynthia Carr, University of California, Riverside, expertka Fulbrightovej komisie

Dr. Johannes Bunsch, Bergische Universität Wuppertal

Simon Roy, Európska komisia

Ing. Eduard Marček, M.A., PhD., Slovenské centrum fundraisingu

doc. Ing. František Jakab, PhD., Cisco Systems Slovakia

Cieľová skupina

Rektori, prorektori, dekani a prodekani, kvestori, členovia správnych rád, vedúci zamestnanci vysokých škôl, predstavitelia MŠVVŠ SR, RVŠ SR, ŠRVŠ SR, OZPŠaV, zástupcovia zamestnávateľov.

Ubytovanie a parkovanie

Ubytovanie za zvýhodnenú cenu 89 ,- €/noc vrátane raňajok + 1,65 € mestský poplatok je k dispozícii účastníkom seminára v Austria Trend hoteli. V prípade záujmu sa treba registrovať na adrese reservations.bratislava@austria-trend.at, použite kód: SRK2013.

Celodenné parkovanie v Austria Trend hoteli pre účastníkov seminára je za cenu 15,- €.

Pozn.: Organizátor nehradí ubytovanie a cestovné náklady účastníkom, rovnako nezabezpečuje ubytovanie.

O SRK

Slovenská rektorská konferencia (SRK) je podľa zákona č. 131/2002 Z. z. o vysokých školách jedným z troch orgánov reprezentujúcich vysoké školy v SR. Cieľom SRK je koordinácia a podpora činnosti rektorov slovenských vysokých škôl v záujme utvárania vysokoškolskej politiky. SRK ďalej vytvára predpoklady pre spoluprácu vysokých škôl SR a vzájomný tok informácií medzi nimi, nadväzuje a udržuje kontakty so zahraničím, s rektorskými konferenciami iných krajín, inými združeniami rektorov vysokých škôl, ako aj s Európskou asociáciou univerzít.

Registrácia

R.S.V.P.

Email: srk@srk.sk, tel./fax: 02/541 31 238.

Registračný formulár je zverejnený na [www.srk.sk](http://www.srk.sk/sk/podujatia/73-seminar-srk-2013).